

**Správa o činnosti pedagogického klubu**

|  |  |
| --- | --- |
| 1. Prioritná os | Vzdelávanie |
| 1. Špecifický cieľ | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| 1. Prijímateľ | **Základná škola Sama Cambela, Školská 14, 976 13 Slovenská Ľupča** |
| 1. Názov projektu | Zvýšenie kvality vzdelávania na ZŠ Sama Cambela v Slovenskej Ľupči |
| 1. Kód projektu ITMS2014+ | 312011R070 |
| 1. Názov pedagogického klubu | **5.6.2. Pedagogický klub - čitateľské dielne s písomným výstupom** |
| 1. Dátum stretnutia pedagogického klubu | 31.05 2021 |
| 1. Miesto stretnutia pedagogického klubu | ZŠ Sama Cambela, Slovenská Ľupča |
| 1. Meno koordinátora pedagogického klubu | Mgr. Marcela Kramcová |
| 1. Odkaz na webové sídlo zverejnenej správy | <http://www.zsslovlupca.edu.sk/> |

|  |
| --- |
| 1. **Manažérske zhrnutie:**   Stretnutie pedagogického klubu Čitateľské dielne bolo zamerané na uplatnenie stratégie „kreatívne mapovanie textu“. Pri rozvíjaní čitateľskej gramotnosti žiakov je dôležité viesť ich k osvojeniu si efektívnych stratégií, ktoré im pomôžu a uľahčia proces jeho učenia sa na všetkých vyučovacích predmetoch. Schopnosť porozumieť textu v rozličných situáciách, vyhľadať relevantné informácie potrebné na riešenie problému, vyvodiť závery, prípadne posúdiť zámery autora je jedným zo základných predpokladov osvojenia si čitateľskej gramotnosti potrebnej pre rozvoj celoživotného vzdelávania.  Kreatívne mapovanie obsahu textu využíva na znázornenie obsahu obrázky, čím uľahčuje pochopenie toho, ako sú informácie organizované. Vytváranie obrázkovej mapy podnecuje tvorbu asociácií medzi novými a existujúcimi informáciami. Grafické usporiadanie pojmov a faktov uľahčuje porozumenie a zapamätanie čítaného textu.  Kľúčové slová:  Kreatívne mapovanie textu, čitateľská gramotnosť, čitateľské stratégie, obrázková mapa |
| 1. **Hlavné body, témy stretnutia, zhrnutie priebehu stretnutia:**   1.V úvode stretnutia sa členovia klubu oboznámili s teoretickými východiskami používania stratégie kreatívneho mapovania textu, ktoré sú dostupné na: <https://archiv.mpc-edu.sk/sites/default/files/publikacie/i_noskova_interpretacia_literarnych_textov_ako_citatelsky_stimul.pdf> <https://archiv.mpc-edu.sk/sites/default/files/rozhlady-casopis/pedagogicke_rozhlady_2016_4.pdf> <http://www.pegasjournal.eu/files/Pegas1_2019_12.pdf> Percepcia literárnych diel v edukačnom procese je netypická. Na rozdiel od „čítania pre potešenie“ v domácom prostredí, v škole musí žiak rešpektovať určité pravidlá a normy. Cieľom edukačného procesu je učiť, vzdelávať a vychovávať,  smeruje teda žiaka k tomu, aby nadobudnuté poznatky a zážitky triedil, kategorizoval a pochopil. Nevýhodou je tiež limitovaný čas, ktorý má na prácu s textom vymedzený. Každý člen triedneho kolektívu vníma dielo inak (rôzne životné skúsenosti, momentálne emocionálne rozpoloženie....). Žánrová pestrosť umeleckej literatúry, s ktorou na vyučovaní pracujú, dáva učiteľovi možnosť vybrať tie, ktoré sú v centre záujmu v danej vekovej kategórii, ale aj tak nie všetkým zvolený žáner vyhovuje.  Interpretácia literárneho diela smeruje od čitateľského zážitku k určeniu umeleckej hodnoty diela, jeho ľudskému posolstvu. Interpretačný proces pomáhajú stimulovať a skvalitniť viaceré čitateľské stratégie: kreatívne mapovanie obsahu textu, kreatívne mapovanie čitateľského zážitku a kritické čítanie a kritické myslenie.  R. L. Allington na základe pozorovaní a rozhovorov so žiakmi a učiteľmi sformuloval teóriu šiestich T (z angličtiny time, texts, teaching, talk, task, testing)  Time – čas: je dôležité poskytnúť žiakom dostatok času na čítanie, aby si upevňovali túto zručnosť a učili sa stratégiám čítania  Texts – texty: žiaci potrebujú bohatú ponuku kníh, ktoré sú aktuálne  Teaching – učenie: súčasťou dobrej výučby je plánovanie, výber kvalitnej literatúry a učenie stratégií  Talk – rozprávanie: diskusia ako forma vyučovania, dostatok času na prerozprávanie obsahu textu s ktorým sme pracovali/ kníh, ktoré žiaci prečítali  Task – úloha: každá úloha by mala byť zmysluplná a potrebná na rozvoj potrieb žiakov  Testing – testovanie: malo by sa používať nielen na hodnotenie žiakov, ale aj ako spätná väzba pre učiteľa o tom, kde žiak potrebuje pomoc  2. V druhej časti stretnutia členovia klubu diskutovali o svojich skúsenostiach s uplatnením stratégie kreatívneho mapovanie textu na hodinách Čitateľských dielní. Konkrétne týmto spôsobom pracovali žiaci 7. ročníka s textom poviedky Jozefa Gregora-Tajovského Do konca, ktorý je v učebniciach literatúry pre 7. ročník. V úvodnej diskusii o prečítanom texte si žiaci pripomenuli postavy vystupujúce v tejto poviedke, ich charakteristiku, dejovú líniu (hlavnú aj vedľajšie), prostredie, kde sa dej odohráva. Zámerne sme žiakom neposkytli ukážku mentálnej mapy, aby neboli ovplyvnení predlohou a vytvorili si svoj štýl mentálneho mapovania. 3. V záverečnej časti členovia klubu pripravili pracovný list s využitím stratégie kreatívneho mapovanie textu, ktorý bude súčasťou záverečnej zbierky textov s úlohami na rozvoj čitateľskej gramotnosti. Ide o legendu s názvom Kristus s Petrom v mlyne od Jozefa Gregora Tajovského. Korešponduje s učivom literatúry v 5. ročníku. Žiaci si tak osvoja techniku kreatívneho mapovania textu už na začiatku 2. stupňa na názornom príbehu, ktorý sa dá znázorniť pomerne ľahko. Následne potom môžu túto stratégiu podľa potreby využiť aj na iných predmetoch a pri práci s abstraktnejšími textami. |
| 1. **Závery a odporúčania:**   Kreatívne mapovanie textu sa môže využiť na prácu s vecným aj umeleckým textom. Odporúča sa postupovať podľa týchto krokov:  1.Čítanie textu, počas ktorého je potrebné robiť si k textu poznámky, 2. Tvorba obrazu – vizualizácia pojmov: znázornenie hlavnej myšlienky, ku ktorej sa pripájajú informácie. Obraz by mal byť členený v súlade s členením textu (názvy kapitol, podnadpisy....). Súčasťou obrazu môžu byť mená, piktogramy, definície, 3.Vizuálna prezentácia vytvoreného obrazu.  Podobne je možné vytvoriť aj kreatívne mapovanie čitateľského zážitku – po prečítaní textu žiak vytvorí obrázkovú mapu, prostredníctvom ktorej zachytí svoje dojmy, emócie, asociácie.  Kreatívne mapovanie pomáha tomu, aby si žiak informácie uložil a v prípade potreby ich opätovne sprístupnil. |

|  |  |
| --- | --- |
| 1. Vypracoval (meno, priezvisko) | PhDr. Jana Jamrišková |
| 1. Dátum | 31.05.2021 |
| 1. Podpis | ............................ |
| 1. Schválil (meno, priezvisko) | ............................ |
| 1. Dátum | ............................ |
| 1. Podpis | ............................ |

**Príloha:**

Prezenčná listina zo stretnutia pedagogického klubu

Príloha správy o činnosti pedagogického klubu 

|  |  |
| --- | --- |
| Prioritná os: | Vzdelávanie |
| Špecifický cieľ: | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| Prijímateľ: | Základná škola Sama Cambela, Školská 14, 976 13 Slovenská Ľupča |
| Názov projektu: | Zvýšenie kvality vzdelávania na ZŠ Sama Cambela v Slovenskej Ľupči |
| Kód ITMS projektu: | 312011R070 |
| Názov pedagogického klubu: | **5.6.2. Pedagogický klub - čitateľské dielne s písomným výstupom** |

# PREZENČNÁ LISTINA

Miesto konania stretnutia: ZŠ Sama Cambela

Dátum konania stretnutia: .....31.05.2021 ........

Trvanie stretnutia: ...14, 30 – 17,30 hod......

Zoznam účastníkov/členov pedagogického klubu:

|  |  |  |  |
| --- | --- | --- | --- |
| č. | Meno a priezvisko | Podpis | Inštitúcia |
| 1. | Mgr. Marcel Hlaváč |  | ZŠ Sama Cambela |
| 2. | PhDr. Jana Jamrišková |  | ZŠ Sama Cambela |
| 3. | Mgr. Marcela Kramcová |  | ZŠ Sama Cambela |

Meno prizvaných odborníkov/iných účastníkov, ktorí nie sú členmi pedagogického klubu a podpis/y:

|  |  |  |  |
| --- | --- | --- | --- |
| č. | Meno a priezvisko | Podpis | Inštitúcia |
|  |  |  |  |
|  |  |  |  |
|  |  |  |  |